cyanic-selkie/wikianc huggingface dataset:
ওয়াল্ট ডিজনি কনসার্ট হল
বর্ণনা
ডিজনী কনসার্ট হলের অন্তস্থ নকশা খুব সাধারন। চতুর্দিকে হাইওয়ে বেস্টিত বর্গাকৃতির জায়গার ঠিক মাঝখানে মুল কনসার্ট হলের অবস্থান। বাইওে থেকে দেখতে জটিল হলেও নকশায় হলের আকৃতি একটি সরল চতুর্ভজ যা কিনা পয়তাল্লিশ ডিগ্রি কোনে বসে আছে।  চতুভর্’জের উত্তর পূর্ব কোনে প্রধান প্রবেশ পথ। সিড়ি বেঙে খোলা চত্বরে উঠলে সামনেই চোখে পড়বে স্টিলের  পালের আড়ালে স্বচ্ছ কাচের দেয়াল, ভিতওে জমকালো লবি ও লাউঞ্জ। পূর্ব ও উত্তর পাশে আরো দুটো আলাদা প্রবেশ পথ আছে। মুলত তিনটি লেভেলে পুরো কমপ্লেক্সটি বিন্যস্ত। একদম ভিত্তি লেভেলে আছে সার্ভিস এরিয়া। আরো আছে রেস্টুরেন্ট, ছোট্ট মিটিং রুম, অফিস কক্ষ। একদম উপরের লেভেল হচ্ছে অডিটরিয়াম গ্যালারী । লবি লাউঞ্জ এবং এন্ট্রান্স প্লাজার অবস্থানকে মধ্য লেভেল ধরা যায়। এই লেভেলে আরো কিছু খোলামেলা পরিসর আছে যা প্রয়োজনে প্রদর্শনী এবং অস্থায়ী গ্যালারী হিসেবে ব্যবহার করা যায়। একদম উপরে অডিটরিয়াম  হল বাদ দিলে বাকি চতুর্দিকে খোলা ছাদ পাওয়া যায়। খোলা ছাদেও সাথে আছে বসার যায়গা, এম্পি েিথয়েটার বা উম্মুক্ত গ্যালারী। মধ্য লেভেল থেকে খোলা সিড়ি দিয়ে এই ছাদে উঠে আসা যায়। ছাদ থেকে আবার নেমে যাওয়া যায় বাগানে। কমপ্লেক্সের পশ্চিমে  বাগানের  অবস্থান। উত্তর পাশের ফার্স্ট গ্রান্ড স্ট্রিট থেকে একটি সিড়ি দিয়েও সরাসরি এই বাগানে এসে বসা যায়। অনুস্ঠান শুরু হবার আগে একটু সময় গল্পে কাটানোর কার্যকর ব্যবস্থা। কমপ্লেক্্েরর দক্ষিণ পাশে আরেকটি দ্বিতল ভবন। এটি অবশ্য একদমই সোজা সাপটা। লা ফিলের অফিস এটি। কনসার্ট হলের মুল ব্যবহারকারী আসলে এই এই লা ফিল। (খঅ চযরষ -খড়ং অহমষবং চযরষযধৎসড়হরপ) ্ওয়াল্ট ডিজনী কনসার্ট হলের সবচেয়ে গুরুত্বপূর্ণ অংশ হচ্ছে এর কনসার্ট হল। বাইওে থেকে দেখে যে কারো মধ্যে দুশ্চিন্তা তৈরী হবে যে এমন আকা বাকা একটি স্থাপনার মধ্যে কীভাবে অডিটেরিয়ামের ব্যবস্থা হবে। কিন্তু ভিতাে প্রবেশ করলেই অবাক হতে হবে যে প্রোগামস্থলটি একদম গোছানো, বাহিরের ধ্বংসস্তুপের সাথে এর কোন মিল নেই। একদম নিয়মিত আকারের পরিসর যেখানে সুসজ্জিত আসন বিন্যাস একটু বসে যাবার জন্য আমন্ত্রন জানিয়ে রাখবে যথারীতি। আসন বিন্যাসকে যদি বৃত্তাকার ধরা যায় তাকলে তার কেন্দ্রে অর্কেস্ট্রার অবস্থান।
স্থাপত্য
কনসার্ট হল চলমান স্থাপত্য ধারার এক অনণ্য সংযোজন। টাইটানিয়োমের পাতলা শিট দিয়ে মোড়ানো ইচ্ছেমতে আকানো বাকানো অদ্ভুত আকারের স্থাপত্যকর্ম।একটু স্থির হয়ে দেখতে থাকলে এর মধ্যেই খুজে পাওয়া যায় অন্তর্নিহিত ছন্দ। অনেক গুলো জাহাজের পাল দক্ষিণা বাতাসে পেট ফুলিয়ে দাড়িয়ে আছে । দাড়িয়ে আছে এক অন্যের সাথে নিবিঢ় বন্ধৃত্ব মাখিয়ে। জাহাজের মাস্তল হারিয়ে গেছে পালের আধিক্যে। স্থপতি গেরী এই পালের নাম দিয়েছেন ভালবাসার পাল।মিসেস ডিজনী বাগান এবং ফুল পছন্দ করতেন। স্থপতি গেরী তার পছন্দমত হলের বহিরাঙ্গনে বাগানের ডিজাইন করলেন, পদ্ম ফুলের মতো দেখতে পাথরের কিছু বসার যায়গাও তৈরী করেন। শুধু বসার যায়গা নয় পুরো কনসার্ট হলটিকেই কখনো কখনো ফুলের সাথে তুলনা করা হতো। শুরুতে বহিরাঙ্গের দেয়াল পাথরের চিন্তা করা হলেও পরে খরচ কমানোর জন্য স্টিলের ব্যবহার করা হয়।
নির্মান কাজ
নির্মান কাজের প্রস্তুতি স্বত্তেও বার বার পিছিয়ে যেতে থাকে নকশার অভাবে। গেহরী নিজেই তার এই ডিজাইনকে ঠিক নির্মান উপযোগী নকশায় রুপান্তরিত করতে হিমশিম খাচ্ছিলেন। শেষ পর্যন্ত বিশেষ কম্পিউটার সফটওয়্যারের সাহায্য নিলেন। কম্পিউটার এইডেড থ্রি-ডাইমেন্শনাল ইন্টার‌্যাকটিভ এপ্লিকেশন (ঈঅঞওঅ) নামক এই বিশেষ সফট্ওয়্যারটি ফরাসী যুদ্ধ বিমানের ডিজাইন ও নির্মানের জন্য ব্যবহৃত হয়। এই সফটওয়্রার গেহরীর ডিজাইনকে স্তরে স্তরে সাজিয়ে দিয়েছে। একারণেই পুরো প্রজেক্টের নকশা শেষ করতে বেশ সময় লাগে। ১৯৯১ সালে স্থপতি গেরি পূর্নাঙ্গ নকশা হস্তান্তর করেন। ১৯৯২ সালে প্রথম ভূ-গর্ভস্থ পার্কিং পরিসরে দিয়ে নির্মান কাজ শুরু হয়। শুধুমাত্র গ্যারেজের জন্য ১১১ মিলিয়ন ডলার ব্যয় হয়। লসএঞ্জলেস সিটি কর্পোরেশন এ ব্যয় বহন করে।  ১৯৯৬সালে এর নির্মান শেষ হয়। এর মধ্যে ১৯৯৪-১৯৯৬ সাল সময়কালে অর্থের অভাবে কাজ বন্ধ থাকে। ১৯৯৯ সালের ডিসেম্বরে আনুষ্টানিকভাবে ভিত্তি প্রস্থ হয় মুল হলের নির্মান কাজের। ২,২৬৫ আসনবিশিস্ট ৩,৬৭,০০০ বর্গফুটের এ কনসার্ট হলের নির্মান কাজ শেষে  ২০০৩ সালের ২৪শে অক্টোবর আনুষ্ঠানিক উদ্ধোধন হয়।
একোস্টিক ডিজাইন
মিউজিক্যল অনুষ্ঠান হয় এমন যে কোন স্থাপনার ক্ষেত্রে এর বাহ্যিক ডিজাইন বা নকশার চেয়ে গুরুত্বর্পর্ণ হচ্ছে এর শব্দ কৌশল। গেরীর কাজের খুব বড় একটি চ্যলেঞ্জ ছিলো নান্দনিক এবং যান্ত্রিক চাওয়ার মধ্যে সমন্বয় ঘটানো। স্থপতি গেরী একটি নির্দিস্ট ডিজাইন থিম নিয়ে বহিরাঙ্গনের ডিজাইন করছেন এবং এমনকি অন্দরসজ্জাও চোখে পড়ার মতে। কিন্তু সবই অর্থহীন হয়ে যাবে যদি একোস্টিক বা শব্দ বিন্যাসে ত্রুটি থেকে যায়।  একজন স্থপতি হয়্ওে গেহরী তাই এই কাজে নেতৃত্ব দিয়েছেন। নিজস্ব শব্দ প্রকৌশলীদের সাথে নিয়ে প্রতিটি পয়েন্ট সমাধান করেছেন। প্রথম যখন পরীক্ষামুলক ভাবে অডিটরিয়মে অর্কেস্ট্রো বাজানো হয় তখন এর দর্শনার্থীদের মন্তব্য ছিলো এত চমৎকার এবং স্পস্ট ধ্বনি এর আগে আর কোন অডিটরিয়ামে প্ওায়া যায়নি। এর দেয়াল এবং সিলিং ডেকোরেশন করা হয়েছে ডগলাস নামক এক ধরনের দেবদারু গাছের কাঠ দিয়ে এবং মেঝে বিশুদ্ধ ওক কাঠের তৈরী। পুরো হলটি যখন দর্শনার্থীতে পরিপূর্ণ থাকে তখন প্রায় দুই সেকেন্ডের মতো এর প্রতিধ্বনি শোনা যায়। এটা নিসন্দেহে বলা যায় যে অডিটরিয়াম তার নিজস্বতা নিয়েই সজ্জিত হয়েছে।  নিখুত শব্দ এবং আন্তরিকতার অনুভ’তি নিয়ে একে ডিজাইন করা হয়েছে। যন্ত্রের উ্পস্থিতি এবং ধারালো ডিজাইনের মধ্যে সমন্বয় করতে গিয়ে স্থপতি গেহরী এবং শব্দকুশলী ম্যানুয়েল রোজেল বেশ দীর্ঘ আলাপের পরে একমতে পৌছতে পারেন।
আর্সেনুরিনাই
আর্সেনুরিনাই হল স্যাটারনিডাই গোত্রের একটি উপগোত্র।
এই উপ-গোত্রে নিম্নলিখিত গণ রয়েছে:
শ্রীলঙ্কা সেনাবাহিনীর পদবিসমূহ
শ্রীলঙ্কা সেনাবাহিনীর পদবির সঙ্গে ব্রিটিশ সেনাবাহিনীর পদবিগুলো মিলে যায় কারণ শ্রীলঙ্কা একসময় ব্রিটিশ শাসনাধীন ছিলো। ব্রিটিশ সেনাবাহিনীর মত সব পদবি ইংরেজি ভাষায় শ্রীলঙ্কা সেনাবাহিনীর সদস্যদের জন্যও চালু রাখা হয়েছে সেই ১৯৪৯ সালে থেকেই (স্বাধীন শ্রীলঙ্কা সেনাবাহিনী তৈরির পর থেকেই), শ্রীলঙ্কা সেনাবাহিনীর সর্বোচ্চ পদবি ফিল্ড মার্শাল যদিও শুধুমাত্র জেনারেল শরৎ ফনসেকাই এই পদ পেয়েছেন, এমনিতে শ্রীলঙ্কা সেনাবাহিনী প্রধানের পদ লেঃ জেনারেল থাকে।
কাছাড়ের বর্মণ উপজাতি
ঐতিহাসিক পটভূমি
ষোড়শ শতাব্দীতে, ত্রিপুরা থেকে চিলারাইদের দ্বারা দখল করে নেওয়া খাসপুর এলাকার উপর একটি কোচ রাজত্ব প্রতিষ্ঠিত হয়েছিল। তারা এটিকে উপরাজের অধীনে কোচবিহারের একটি "রাজ উপনিবেশ" বানিয়েছিল। উপরাজ পরে স্বাধীনতা ঘোষণা করে খাসপুর রাজ্য গঠন করেন। যাইহোক, অষ্টাদশ শতাব্দীর শুরু থেকে এই রাজ্যের পতন ঘটছিল; এর শেষ শাসক ভীমসিংহ বৃদ্ধ হয়ে উঠছিলেন, কিন্তু তাঁর কোনো পুরুষ উত্তরাধিকারী ছিলনা। ১৭৪৫ খ্রিস্টাব্দে তাঁর একমাত্র কন্যা কাঞ্চনীর সঙ্গে ডিমাসা রাজকুমার লক্ষ্মী চন্দ্রের বিবাহ হয়। ভীমসিংহের মৃত্যুর পরপরই, দুটি রাজ্য (মাইবাং ও খাসপুর) একীভূত হয় এবং ডিমাসার রাজধানী মাইবাং থেকে শিলচরের কাছে খাসপুরে স্থানান্তরিত করা হয়। কাছাড় উপত্যকা বা দক্ষিণ কাছাড় ডিমাসা রাজ্যের মূল এলাকা হয়ে ওঠে। উত্তর কাছাড় পাহাড় (বর্তমান ডিমা-হাসাও) শাসন করেছিলেন একজন ডিমাসা রাজ্যপাল এবং কেন্দ্রীয় কাছাড় (নগাঁও অংশ) শাসন করেন আদিত্য বা সেজওয়াল। রাজপরিবারের সদস্য এবং বিপুল সংখ্যক অভিজাত সমভূমি কাছাড়ে চলে আসেন। কাছাড়ে বসতি স্থাপনকারী অভিজাতরা বর্মন নামে একটি হিন্দু জাতি গঠন করেছিল। তারা ব্রাহ্মণদের দ্বারা ক্ষত্রিয় হিসাবে পবিত্র হয়েছিল এবং পৈতে (জেনিও) পরার অনুমতি পেয়েছিল।
ধর্ম
তারা নিজেদের বহু প্রাচীন প্রথা ও আচার-অনুষ্ঠানকে সনাতন অনুশীলনের সাথে প্রতিস্থাপন করে সনাতন (ওরফে হিন্দু) ধর্মীয় জীবনের মূল স্রোতের কাছাকাছি এসেছিল। পরে তারা ক্ষত্রিয় হিসেবে শ্রেণীবদ্ধ হয় এবং বর্মন নামে পরিচিত হয়। তারপরেও তারা তাদের পুরনো কিছু সর্বপ্রাণবাদী রীতিনীতি এবং আচার-অনুষ্ঠান ধরে রেখেছে যা তারা এখনও পালন করে। অধিকাংশ অধিবাসীদের মত, সর্বপ্রাণবাদী দৃষ্টিভঙ্গি এতটাই অন্তর্নিহিত যে তাদের ভাষায় "সর্বপ্রাণবাদের" সাথে সঙ্গতিপূর্ণ একটি শব্দও নেই। (শব্দটি একটি নৃতাত্ত্বিক গঠন)।
গজসিংহপুর
গজসিংহপুর (Gajsinghpur) ভারতের রাজস্থান রাজ্যের গঙ্গানগর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে গজসিংহপুর শহরের জনসংখ্যা হল ৯৫০৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে গজসিংহপুর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ঋতুপর্ণা বড়ুয়া
ঋতুপর্ণা বড়ুয়া আসামের ভারতীয় জনতা পার্টির রাজনীতিবিদ। তিনি লাহোয়াল আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
রাজনীতি (২০১০-এর চলচ্চিত্র)
রাজনীতি (হিন্দি: राजनीति) প্রকাশ ঝা পরিচালিত ২০১০ সালের ভারতীয় রাজনৈতিক থ্রিলার-অপরাধর্মী নাট্য চলচ্চিত্র। ছবিটির কাহিনী ও সংলাপ লিখেছেন প্রকাশ ঝা এবং চিত্রনাট্য লিখছেন যৌথভাবে আঞ্জুম রাজাবলী ও প্রকাশ ঝা। ওয়াকওয়াকার মিডিয়া লিমিটেড ও প্রকাশ ঝা প্রডাকশন্সের ব্যানারে ছবিটি প্রযোজনা করেছেন প্রকাশ ঝা এবং পরিবেশনা করেছে ইউটিভি মোশন পিকচার্স। এতে প্রধান চরিত্রে অভিনয় করেছেন অজয় দেবগন, রণবীর কাপুর, নানা পাটেকর, ক্যাটরিনা কাইফ, অর্জুন রামপাল, মনোজ বাজপেয়ী ও নাসিরুদ্দিন শাহ্। ছবির চরিত্রসমূহ মহাভারতের চরিত্রের ছায়া অবলম্বনে লেখা হয়েছে, কৃষ্ণ (নানা পাটেকর), অর্জুন (রণবীর কাপুর), যুধিষ্ঠির (অর্জুন রামপাল), দ্রোণাচার্য (মনোজ বাজপেয়ী), কর্ণ (অজয় দেবগন) ও দ্রৌপদী (ক্যাটরিনা কাইফ)।
বাস্তবিক জীবনের কিছু চরিত্র ও এই চলচ্চিত্রের কিছু চরিত্র মিলে যাওয়া এবং জাতীয় সঙ্গীত নিয়ে বিতর্ক সৃষ্টির পর ছবিটি ২০১০ সালের ৪ জুন ভারতে ও বিশ্বব্যাপী মুক্তি পায়। ₹৬০ কোটি বাজেটে নির্মিত চলচ্চিত্রটি ₹১৪৩.১১ কোটি আয় করে।
সঙ্গীত
চলচ্চিত্রের সঙ্গীত পরিচালনা করেছেন আদেশ শ্রীবাস্তব, ওয়েন শার্প, প্রিতম চক্রবর্তী ও শান্তনু মৈত্র এবং আবহ সঙ্গীত পরিচালনা করেছেন ওয়েন শার্প। গীত রচনা করেছেন গুলজার, ইরশাদ কামিল, ও স্বানন্দ কিরকিরে। চলচ্চিত্রের পাঁচটি মূল গান রয়েছে এবং অ্যালবামে এই পাঁচটিসহ আরও চারটি রিমিক্স গান রয়েছে। অ্যালবামটি ১৪ মে, ২০১০ প্রকাশিত হয়।
বক্স অফিস
রাজনীতি ভারতে এবং ভারতের বাইরে বক্স অফিসে ₹১৪৩.১১ কোটি আয় করে।
মোহাম্মদ নাসির আলী
মোহাম্মদ নাসির আলী (১০ জানুয়ারি, ১৯১০ - ৩০ জানুয়ারি ১৯৭৫) বাংলাদেশের একজন শিশুসাহিত্যিক। তিনি সাধারনত ছোটদের জন্য লিখেছেন এবং সাহিত্যচর্চায় প্রতিষ্ঠা লাভ করেন শিশুসাহিত্যিক হিসেবে। ছোটদের জন্য শিক্ষামূলক গল্প, প্রবন্ধ ও জীবনকথা রচনায় দক্ষতার পরিচয় প্রদান করেন।
ভায়োলেট ওয়াউটিয়ার
ভায়োলেট ওয়াউটিয়ার (วิโอเลต วอเทียร์; জন্ম ১০ অক্টোবর ১৯৯৩ ) একজন থাই গায়ক-গীতিকার এবং অভিনেত্রী। ২০১৩ সালে দ্য ভয়েস থাইল্যান্ড -এর মৌসুম ২ -এ অডিশনের মাধ্যমে তিনি গানে আত্মপ্রকাশ করেন। তারপর গান এবং অভিনয় উভয় ক্ষেত্রেই তার ক্যারিয়ার শুরু হয়। তার উল্লেখযোগ্য মাইলফলক হল থাইল্যান্ডের সেরা পার্শ্ব অভিনেত্রীর জন্য সুফান্নাহং পুরস্কার (২০১৬) এবং তার প্রথম ইংরেজি অ্যালবাম গ্লিটার অ্যান্ড স্মোক (২০২০)।
মোহাম্মদ নাসির আলী
জন্ম ও প্রথম জীবন
ঢাকা জেলার বিক্রমপুরের একটি গ্রাম দাহদা। লোকমুখে উচ্চারণ হয় ধাইদা। এই ধাইদা গ্রামের এক মধ্যবিত্ত পরিবারের কর্তা ছিলেন মোহাম্মদ ইজ্জত আলী। তার এক পুত্র হায়দার আলী ব্যবসা উপলক্ষে গোয়ালন্দের রাজবাড়ী শহরে বাস করতেন। সেখানে তার একটি জুতার দোকান ছিলো। হায়দার আলীর স্ত্রীর নাম কসিমুন্নেসা। তাদের দুই মেয়েসহ এগারটি সন্তান ছিলো। কিন্তু পুত্র সন্তানদের দু’জন ছাড়া বাকিরা অকালে মৃত্যুবরণ করে। ১৯১০ সালের ১০ জানুয়ারি তাদের কোল জুড়ে আসে একটি পুত্রসন্তান। পুত্রের দিক থেকে তিনি তৃতীয়। বাবা-মা আদর করে নাম রাখলেন মোহাম্মদ নাসির আলী। জন্মের সময় তার গায়ের রং ছিলো খুব ফর্সা। এ জন্য বাবা-মা আদর করে ডাকতেন কফুর অর্থাৎ কর্পূর। জন্ম ধাইদায় হলেও নাসির আলীর শৈশব কেটেছে বাবার বাসস্থান রাজবাড়ী শহরে। তার শিক্ষাজীবনের শুরুও সেখানেই। তবে কিছুদিন পর তিনি চলে আসেন গ্রামের বাড়ি বিক্রমপুরে। সেখানে থেকে পড়াশোনা করতে থাকেন।
পড়াশোনা
মোহাম্মদ নাসির আলী বিখ্যাত তেলিরবাগ কালীমোহন দুর্গামোহন ইনস্টিটিউট হতে ১৯২৬ সালে স্বর্নপদক সহ এন্ট্রান্স পাস করেন। জগন্নাথ কলেজ হতে ১৯২৮ সালে তিনি কৃতিত্বের সাথে আইএ পাস করেন। তিনি ঢাকা বিশ্ববিদ্যালয় হতে ১৯৩১ সালে বিকম. পাস করেন।
কর্মজীবন
মোহাম্মদ নাসির আলী ১৯৩৩ সালে কলকাতা হাইকোর্টে অনুবাদক হিসেবে যোগদান করেন। তিনি ১৯৫২ সালে অধুনা লুপ্ত দৈনিক আজাদের শিশু-কিশোর বিভাগে মুকুল মাহফিল পরিচালনা করেন এবং বাগবান ছদ্মনামে দায়িত্ব পালন করেন। পরবর্তী কালে তিনি একটি পত্রিকার শিশুবিভাগের দায়িত্ব পালন করেন। তিনি ঢাকায় এসে হাইকোর্টের চাকরিতে যোগদান করেন এবং ১৯৬৭ সালে অবসরগ্রহণ করেন। তবে এর আগেই তিনি ১৯৪৯ সালে বন্ধু আইনুল হক খানের  সঙ্গে যৌথভাবে নওরোজ কিতাবিস্তান নামে প্রকাশনা সংস্থা গড়ে তোলেন, যা এখনো পুস্তক প্রকাশনার কাজ চালিয়ে যাচ্ছে।
সাহিত্যকর্ম
শিশুতোষ বইয়ের লেখক হিসেবেই নাসির আলী বেশি পরিচিত। তার প্রকাশিত বইয়ের সংখ্যা ৪০টিরও বেশি। তবে তিনি অনেক শিক্ষামূলক গল্প, প্রবন্ধ ও জীবনী লিখেছেন। হাস্যরস সৃষ্টিতে তিনি যথেষ্ট দক্ষ ছিলেন। তার উল্লেখযোগ্য বইয়ের মধ্যে রয়েছে- আমাদের কায়েদে আজম (১৯৪৮), মণিকণিকা (১৯৪৯), শাহী দিনের কাহিনী (১৯৪৯), ছোটদের ওমর ফারুক (১৯৫১), আকাশ যারা করলো জয় (১৯৫৭), আলী বাবা (১৯৫৮), টলস্টয়ের সেরা গল্প (১৯৬৩, ২য় সংস্করণ), ইতালীর জনক গ্যারিবল্ডি (১৯৬৩), বীরবলের খোশ গল্প (১৯৬৪), সাত পাঁচ গল্প (১৯৬৫), বোকা বকাই (১৯৬৬), যোগাযোগ (১৯৬৮), লেবু মামার সপ্তকাণ্ড (১৯৬৮), আলবার্ট আইনস্টাইন (১৯৭৬), মৃত্যুর সাথে পাঞ্জা (১৯৭৬) ইত্যাদি।
সম্মাননা
শিশুসাহিত্যে বিশেষ অবদানের জন্য নাসির আলী বেশ কয়েকটি জাতীয় ও আন্তর্জাতিক পুরস্কারে সম্মানিত হন। তিনি ১৯৬৭ সালে শিশুসাহিত্যে বাংলা একাডেমি পুরস্কার, ১৯৬৮ সালে ইউনেস্কো এবং একই বছর ইউনাইটেড ব্যাংক অব পাকিস্তান পুরস্কার লাভ করেন। বই প্রকাশনার ক্ষেত্রে অবদানের জন্য ১৯৭৮ সালে জাতীয় গ্রন্থকেন্দ্র ও ১৯৮৫ সালে ইসলামিক ফাউন্ডেশন তাকে স্বর্ণপদকে (মরণোত্তর) ভূষিত করে।
অন্যান্য দক্ষতা
মোহাম্মদ নাসির আলী ১৯৬৯ সালে প্রকাশনা সম্পর্কে করাচি থেকে ইউনেস্কো ট্রেনিং গ্রহণ করেন। তাছাড়া তিনি ভাল ছবি আঁকতে পারতেন। ফোটোগ্রাফিতেও তার প্রশংসনীয় দক্ষতা ছিল।
জীবনাবাসন
মোহাম্মদ নাসির আলী ১৯৭৫ সালের ৩০শে জানুয়ারি হৃদরোগে আক্রান্ত হয়ে মৃত্যুবরণ করেন।
হেরাল্ড ইয়ং লিডার
হেরাল্ড ইয়ং লিডার হিন্দি ভাষার একটি সংবাদপত্র যা ভারতের সুরাত থেকে প্রকাশিত হয়। এটি গুজরাত রাজ্যের সর্বাধিক প্রচারিত সংবাদপত্র হিসাবে ২০ বছরেরও বেশি সময় ধরে নিজেকে প্রতিষ্ঠিত করেছে। ৪,০২,৮৫৯ সঞ্চালনের পরিসংখ্যান সহ   প্রতিদিনের অনুলিপি হেরাল্ড ইয়ং লিডার দেশের সর্বাধিক প্রচারিত হিন্দি সংবাদপত্রগুলির মধ্যে একটি। হেরাল্ড ইয়ং লিডার এই অঞ্চলের লোকদের কাছে সর্বশেষ সংবাদ, বিশ্লেষণাত্মক নিবন্ধ, চলচ্চিত্রের সংবাদ এবং মতামত, ক্রীড়া, বাণিজ্যিক দৃষ্টিভঙ্গি সরবরাহ করে।
দৈনিক ২০ লক্ষেরও বেশি পাঠকশ্রেণীর মাঝে হেরাল্ড ইয়ং লিডার এমন শ্রোতা কর্তৃক সমর্থিত যাদের ডেমোগ্রাফিক প্রোফাইল তার পাঠকদের থেকে ভিন্ন।
লাল মোরগ
লাল মোরগ (বৈজ্ঞানিক নাম: Galloperdix spadicea) (ইংরেজি: Red spurfowl) Phasianidae পরিবারের Galloperdix গণের একটি পাখি।
বিবরণ
এটি বন্য পাখি এবং শান্ত প্রকৃতির। এদের চোখের চারপাশে চামড়া লাল হয়। দেখতে লালচে বাদামী ও লম্বা লেজ আছে।
বর্তমান অবস্থা এবং সংরক্ষণ
বাংলাদেশ থেকে সংগৃহিত নমুনা হার্ভার্ডের Museum of Comparative Zoology জাদুঘরে সংরক্ষিত আছে। এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর। বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।
দুলাল বড়ুয়া
দুলাল বড়ুয়া আসামের রাজনীতিবিদ এবং জনতা দল (ইউনাইটেড) রাজ্য ইউনিটের সভাপতি ছিলেন। তিনি ১৯৭৯ সালে গোলাপ বরবরার নেতৃত্বে আসাম সরকারের উপ-মুখ্যমন্ত্রী এবং পিডব্লিউডি মন্ত্রী ছিলেন।
২০০৮ সালে তিনি মারা যান।
জিনাত শাহওয়ানি
জিনাত শাহওয়ানি হলেন একজন পাকিস্তানি রাজনীতিবিদ, যিনি বালুচিস্তান জাতীয় দল (মেঙ্গাল) এর রাজনীতির সাথে যুক্ত। ২০১৮ সালে থেকে তিনি বালুচিস্তান প্রাদেশিক পরিষদের সংরক্ষিত নারী আসনের সদস্য হিসেবে দায়িত্ব পালন করছেন।
২০২২ ফিফা ক্লাব বিশ্বকাপ ফাইনাল
২০২২ ফিফা ক্লাব বিশ্বকাপ ফাইনাল মরক্কো আয়োজিত একটি আন্তর্জাতিক ক্লাব ফুটবল প্রতিযোগিতা ২০২২ ফিফা ক্লাব বিশ্বকাপের শিরোপা নির্ধারনী ম্যাচ। ছয়টি মহাদেশীয় কনফেডারেশনের প্রতিটি ক্লাব চ্যাম্পিয়ন এবং সেইসাথে স্বাগতিক দেশের লিগ চ্যাম্পিয়নদের মধ্যে একটি ফিফা  আয়োজিত প্রতিযোগিতা- ফিফা ক্লাব বিশ্বকাপের ১৯তম ফাইনাল।
সালেম লোকসভা কেন্দ্র
সালেম কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
২০২২ ফিফা ক্লাব বিশ্বকাপ ফাইনাল
দল
নিম্নলিখিত টেবিলে, ২০০৫ সাল পর্যন্ত ফাইনালগুলি ফিফা ক্লাব বিশ্ব চ্যাম্পিয়নশিপ যুগে ছিল, যেহেতু ২০০৬ ফিফা ক্লাব বিশ্বকাপ যুগে ছিল।
সালেম লোকসভা কেন্দ্র
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা সালেম আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
সালেম লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
২০২২ ফিফা ক্লাব বিশ্বকাপ ফাইনাল
দল
আল-হিলাল টুর্নামেন্টের ১৯তম সংস্করণে ক্লাব বিশ্বকাপ ফাইনালে পৌঁছে তৃতীয় এশিয়ান ক্লাব হয়ে উঠেছে। তারাই প্রথম এএফসি মনোনীত প্রার্থী, কারণ ২০১৬ এবং ২০১৮ সালের ফাইনালে এশিয়ান উপস্থিতি উভয়ই আয়োজক অ্যাসোসিয়েশনের ক্লাব ছিল।
সালেম লোকসভা কেন্দ্র
বিধানসভা কেন্দ্র
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৬ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৬টি বিধানসভা কেন্দ্রই তফসিলী উপজাতিদের জন্য সংরক্ষিত নয়। সালেম নির্বাচনী কেন্দ্রে মোট ভোটার ১,১৭১,৮৩৯ এবং ২০০৮ এর সীমানির্দেশে বিধানসভা কেন্দ্র গুলি হলঃ-
২০২২ ফিফা ক্লাব বিশ্বকাপ ফাইনাল
বিস্তারিত
<section begin=ফাইনাল /> <section end=ফাইনাল />
সালেম লোকসভা কেন্দ্র
বিধানসভা কেন্দ্র
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
সালেম কেন্দ্র বিজয়ী বর্তমান সংসদ আইজেকে (ডিএমকে) দলের সদস্য এস.আর. পার্থিবন এবং প্রাক্তন সংসদ ছিলেন এআইএডিএমকে দলের সদস্য ভি. প্যানারসেলভাম।
খাদিজা আমির ইয়ার মালিক
খাদিজা আমির ইয়ার মালিক হলেন একজন পাকিস্তানি রাজনীতিবিদ যিনি ২০১০ সালের সেপ্টেম্বর থেকে ২০১৩ পর্যন্ত পাকিস্তানের জাতীয় পরিষদের সদস্য ছিলেন।
রাজনৈতিক জীবন
তিনি ২০১০ সালের সেপ্টেম্বরে অনুষ্ঠিত উপনির্বাচনে পাকিস্তান পিপলস পার্টির (পিপিপি) প্রার্থী হিসাবে নির্বাচনী অঞ্চল এনএ-১৮৪ (বাহাওয়ালপুর -২) থেকে পাকিস্তানের জাতীয় পরিষদে নির্বাচিত হয়েছিলেন। তিনি ৭৪,৭৫৪টি ভোট পেয়ে নাজিবউদ্দিন ওয়াইসিকে পরাজিত করেছেন।
তিনি ২০১৩ সালে পাকিস্তানের সাধারণ নির্বাচনে পিপিপির প্রার্থী হয়ে নির্বাচনী এলাকা এনএ-১৮৪(বাহাওয়ালপুর-২) থেকে জাতীয় পরিষদে পুনরায় প্রার্থী হয়েছিলেন। তবে সেবার তিনি ৬৪,১৭৫টি ভোট পেয়ে নাজিবউদ্দিন ওয়াইসির কাছে আসনটি হেরেছিলেন।
২০১৮ সালের পাকিস্তানের সাধারণ নির্বাচনে তিনি পাকিস্তান তেহরিক-ই-ইনসাফ (পিটিআই) এর প্রার্থী হয়ে নির্বাচনী এলাকা এনএ -১৭৩ (বাহাওয়ালপুর-৪) থেকে জাতীয় সংসদ নির্বাচনের আসনে প্রার্থী হয়েছিলেন এবং সেবারও ৬০,২১১ টি ভোট তিনি পিএমএল-এন প্রার্থী নাজিবউদ্দিন ওয়াইসির কাছে আসনটি হেরেছিলেন।
ম্যাডিসন স্কয়ার গার্ডেন থেকে সরাসরি ডাব্লিউডাব্লিউই
thumb|upright=1.5|অফিসিয়াল লোগো
ম্যাডিসন স্কয়ার গার্ডেন সরাসরি ডাব্লিউডাব্লিউই ছিল ডাব্লিউডাব্লিউই কর্তৃক আয়োজিত পেশাদারি কুস্তি আয়োজন। এটা ২০১৫ সালের ৩ অক্টোবর অনুষ্ঠিত হয় এবং শুধু ডাব্লিউডাব্লিউই নেটওয়ার্ক দ্বারা প্রপচারিত হয়।
সুশীল দত্ত
সুশীল দত্ত আসামের ভারতীয় জনতা পার্টির রাজনীতিবিদ। তিনি ২০০৬ এবং ২০১০ সালে লুমডিং আসন থেকে আসাম বিধানসভা নির্বাচনে নির্বাচিত হয়েছিলেন।
সিরাজুল হক (বাচ্চু মিয়া)
সিরাজুল হক (বাচ্চু মিয়া নামেও পরিচিত) (১ আগস্ট ১৯২৫ - ২৮ অক্টোবর ২০০২) ছিলেন বাংলাদেশের আইনজীবী, মুক্তিযুদ্ধের সংগঠক ও রাজনীতিবিদ। তিনি ছিলেন পাকিস্তানের জাতীয় পরিষদের সদস্য ও বাংলাদেশের সংসদ সদস্য। স্বাধীনতা ও মুক্তিযুদ্ধে অবদানের জন্য তিনি ২০২২ সালে (মরণোত্তর) স্বাধীনতা পুরস্কারে ভূষিত হন।
প্রাথমিক জীবন
সিরাজুল হক (বাচ্চু মিয়া) ১ আগস্ট ১৯২৫ সালে ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়ার কসবার পানিয়ারূপ গ্রামে জন্মগ্রহণ করেন। তিনি কলকাতার প্রেসিডেন্সি কলেজে শেখ মুজিবুর রহমানের সহপাঠী ছিলেন।
রাজনৈতিক ও কর্মজীবন
সিরাজুল হক ১৯৫২ সালের বাংলা ভাষা আন্দোলন, ঊনসত্তরের গণঅভ্যূত্থান, ১৯৭০ এর সাধারণ নির্বাচন এবং ১৯৭১ সালের মুক্তিযুদ্ধে সক্রিয়ভাবে অংশগ্রহণ করেছেন। তিনি বাংলাদেশ আওয়ামী লীগের প্রেসিডিয়াম সদস্য ছিলেন। ১৯৬৮ সালের আগরতলা ষড়যন্ত্র মামলা, জাতীয় চার নেতা হত্যা মামলা, বঙ্গবন্ধু হত্যা মামলার রাষ্ট্রপক্ষের অন্যতম প্রধান কৌঁশলী ছিলেন তিনি।
১৯৭৯ সালে দেশে রাষ্ট্রপতি নির্বাচনে রাষ্ট্রপতি জিয়াউর রহমানের প্রতিদ্বন্দ্বী এমএজি ওসমানীর পক্ষে নির্বাচনী প্রচারে তিনি সক্রিয় ছিলেন। নির্বাচনে ওসমানী হেরে গেলে তিনি দীর্ঘদিন নীরব ছিলেন এবং নিজের আইন ব্যবসায় মনোনিবেশ করেন। একটি টার্ম তিনি সুপ্রিম কোর্ট বারের প্রেসিডেন্ট ছিলেন।
পরিবার
সিরাজুল হক আব্দুস সামাদের কন্যা জাহানারা হককে বিয়ে করেন। তিনি ছিলেন দুই পুত্র ও এক কন্যার জনক। আইনমন্ত্রী আনিসুল হক তার সন্তান।
প্রখ্যাত সাংবাদিক আতাউস সামাদ তাঁর ভগ্নিপতি।
তাঁর পিতা নুরুল হুদা ও মাতা জাহেদা খানম। তাঁর মাতামহ ইউনুস আলি খাঁ (১৮৬৫-১৯২১) ছিলেন মুরানগরের প্রথম এন্ট্রান্স পাশ (১৮৮৫ সাল) এবং ডাক বিভাগের হেড পোস্টমাস্টার (অবসর ১৯১০ সালে)। তাঁর মামা সাহিত্যিক ও প্রকাশক ফরিদ উদ্দিন খাঁ। রাজনীতিবিদ ফরিদা রউফ আশা তাঁর মামাতো বোন এবং হুইপ আব্দুর রউফ তাঁর মামাতো ভগ্নিপতি।
মৃত্যু
সিরাজুল হক ২৮ অক্টোবর ২০০২ সালে মৃত্যুবরণ করেন। বনানীর মসজিদে জানাজা শেষে তাকে বনানী কবরস্থানে সমাহিত করা হয়।
ভাওনা
300px|thumb|right|ভাওনাতে দুজন ভাবরীয়া এবং নামঘরের দর্শক আসাম-এর সর্বতোকালের সর্বোত্তম মহাপুরুষ শ্রীমন্ত শংকরদেব-এর অনুপম সৃষ্টি অংকীয়া নাট ভাওনা। শ্রীমন্ত শংকরদেব এবং মাধবদেব রচনা করা নাটসমূহকে 'অংকীয়া নাট' আখ্যা দেয়া হয়। মহাপুরুষ দুজনই তাদের রচনা করা নাটসমূহকে যাত্রা ঝুমুর বলেছিলেন। পরবর্তী কালে কোনো কোনো বৈষ্ণব ভকত একে অংকীয়া নাট বলে নামকরণ করে। ভাওনা শব্দের প্রকৃত অর্থ ভাব দিয়ে দেখানো কার্য। অংকীয়া নাটের অভিনয়কেই দরাচলে ভাওনা বলা হয়। বর্তমান এমন নাটকে ভাওনা বলা হয় এবং রচনা কার্যকে নাট-কাটা বা নাট-লেখা বলা হয়।
ধর্মীয় বিশ্বাস
ভাওনার আগেরদিন একভাগ শরাই-শলিতা দিয়ে মাস-প্রসাদে নামঘরে প্রার্থনা জানানো হয়। গায়ন-বায়ন, সূত্রধার এবং শ্রীকৃষ্ণ-এর ভাও নেওয়ারা আগের দিন উপবাসে থেকে পরের দিন লঘু আহার গ্রহণ করে দিনে জনতার নাম-কীর্তনে অংশগ্রহণ করে নামের পরে আশীর্বাদ গ্রহণ করে। ভাওনার দিন সত্র বা রাজকীয় নামঘরে একটি পবিত্র অনুষ্ঠানরূপে পালন করা হয়।
বর্ণনা
শংকরদেব তাঁর নাটকে নাট, নাটক এবং যাত্রা শব্দগুলির ব্যবহার করেছেন। মাধবদেব-এর নাটকে ঝুমুরা, যাত্রা ইত্যাদি শব্দ ব্যবহার হয়েছিল। সুখ-দুঃখের উৎপত্তি দেখানো এবং শৃঙ্গার ইত্যাদি রসের পরিপূর্ণতাই নাটের বিষয়বস্তু যদিও সাত্ত্বিক অভিনয়ই মূল কথা। ‘অংকো বা ‘অংকীয়া নাট’ কথাটি পরে চরিতকাররাই ব্যবহার করেছেন। নাটের বিভিন্ন বিভাগগুলিকে ‘অংকো' বলা হয়।
ভরত মুনির মতে রূপক দশ রকম এবং উপরূপক আঠার রকম। রূপকের অংক বা উৎসৃষ্টিকাংক এবং উপরূপকের হল্লীসের সঙ্গে অংকীয়া নাটের কিছু সাদৃশ্য আছে। কিন্তু মূল লক্ষণগুলির ক্ষেত্রে যথেষ্ট অমিলও আছে। অংকীয়া নাট এক অংক বিশিষ্ট নাট বলা হয়। ভাওনা হল নাট্য, নৃত্ত এবং নৃত্যের সমাহার। নৃত্ত এবং নৃত্য হল মুকাভিনয় কিন্তু শ্লোক, বচন, গীতি, পয়ারের সাথে সাথে নৃত্য বা নাচের চাল-চলন, মুদ্রা ইত্যাদিও থাকে।
ভাওনার দিন কীর্তনঘর, নামঘর, নাটঘর বা উন্মুক্ত মঞ্চ পরিষ্কার করে, কলাপুলি রুইয়ে সাজিয়ে পরিয়ে সুন্দর পরিবেশ গড়ে তোলা হয়। সূত্রধার প্রবেশের আগে নয় গাছি বাতি ‘অগ্নিগড়’’ প্রবেশ পথে দুজন ধরে রাখে এবং আঁড়-কাপড় ধরে সূত্রের প্রবেশের সাথে সাথে মহতা জ্বালিয়ে (সূত্রধারের আগে একটি এবং পরে একটি) কীর্তন বা রভাঘর খালি করে রাখে। তেমনভাবে কৃষ্ণ, রাম বা বিশেষ রাজার প্রবেশেও আঁড়-কাপড় ধরে। বাতি, মহতা বা আঁড়িয়াগুলি মিঠাতেল দ্বারা জ্বালানো হয়।
অগ্নিগড়ের নয় গাছি বাতি হল নয় ধরনের ভক্তির প্রতীক। কখনো কখনো রাজা-মন্ত্রীর প্রবেশে ফুলঝুরি জ্বালানো হয়। সেইগুলি য-খার, বগরীর এঙার, বাহক তিতার এঙার গুড়ো করে তৈরি করা হত।
আরকেও পিকচার্স
আরকেও পিকচার্স হল একটি মার্কিন চলচ্চিত্র প্রযোজনা ও পরিবেশনা কোম্পানি। শুরুতে এর নাম ছিল আরকেও রেডিও পিকচার্স ইনকর্পোরেটেড। এটি হলিউডের স্বর্ণযুগের শীর্ষ পাঁচটি স্টুডিওর একটি। ১৯২৮ সালের অক্টোবর মাসে রেডিও কর্পোরেশন অব আমেরিকা (আরসিএ)-এর অধীনে কিথ-অ্যালবি-অরফেউম (কেএও) থিয়েটার চেইন ও জোসেফ পি. কেনেডির ফিল্ম বুকিং অফিস অব আমেরিকা (এফবিও) ক্রয় করে এটি প্রতিষ্ঠা করা হয়। আরসিএ'র প্রধান ডেভিড সারনফ কোম্পানিটির সবাক চলচ্চিত্র প্রযুক্তি আরসিএ ফটোফোনের বাজার তৈরির লক্ষ্যে এই একত্রিতকরণের কাজ করেছিলেন। ১৯৪০-এর দশকের মাঝামাঝিতে স্টুডিওটির বিনিয়োগকারী ফ্লয়েড ওডলুমের অধীনে ছিল।
আরকেও ১৯৩০-এর দশকের মাঝামাঝি থেকে শেষভাগে ফ্রেড অ্যাস্টেয়ার ও জিঞ্জার রজার্সের সঙ্গীতধর্মী চলচ্চিত্রগুলো নির্মাণ করে পরিচিতি অর্জন করে। অভিনেত্রী ক্যাথরিন হেপবার্ন ও পরে রবার্ট মিচামও তাদের প্রথম বড় সফলতা পায় এই স্টুডিও থেকে। ক্যারি গ্র্যান্ট একাধিক বছর এই স্টুডিওর অধীনে কাজ করেছেন। স্টুডিওটি চলচ্চিত্রের ইতিহাসের দুটি বিখ্যাত চলচ্চিত্র প্রযোজনা করেছে, সেগুলো হল কিং কং (১৯৩৩) ও সিটিজেন কেইন (১৯৪১)। আরকেও'র অন্যান্য উল্লেখযোগ্য সহ-প্রযোজনাগুলো হল ইট্‌স আ ওয়ান্ডারফুল লাইফ (১৯৪৬) ও নটরিয়াস (১৯৪৬)। এছাড়া এই প্রতিষ্ঠানটি অ্যানিমেশন প্রযোজক ওয়াল্ট ডিজনি (১৯৩৭ থেকে ১৯৫০-এর দশকের মাঝামাঝি সময় পর্যন্ত) ও শীর্ষ স্বাধীন প্রযোজক স্যামুয়েল গোল্ডউইনের অনেক বিখ্যাত চলচ্চিত্র পরিবেশনার দায়িত্ব পালন করেছে।
২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতা – ফাইনাল
২০২০ গ্রীষ্মকালীন অলিম্পিক ফুটবল ফাইনাল হচ্ছে আন্তর্জাতিক অলিম্পিক কমিটি দ্বারা আয়োজিত চতুর্বার্ষিক প্রতিযোগিতা গ্রীষ্মকালীন অলিম্পিকের ৩২তম আসর ২০২০ গ্রীষ্মকালীন অলিম্পিকের খেলা ২০২০ গ্রীষ্মকালীন অলিম্পিকে ফুটবল – পুরুষদের প্রতিযোগিতার ফাইনাল অথবা স্বর্ণ পদক ম্যাচ। এই ম্যাচটি অলিম্পিকে পুরুষদের ফুটবল প্রতিযোগিতার ২৫তম ফাইনাল হবে, যা অলিম্পিক চ্যাম্পিয়ন নির্ধারণে আন্তর্জাতিক ফুটবল সংস্থা ফিফার অন্তর্ভুক্ত ১৬টি অনূর্ধ্ব-২৩ ফুটবল দলের মধ্যকার করা একটি চতুর্বার্ষিক প্রতিযোগিতা।
এই ম্যাচটি ২০২১ সালের ৭ই আগস্ট তারিখে জাপানের ইয়োকোহামার আন্তর্জাতিক স্টেডিয়ামে অনুষ্ঠিত হবে, যেখানে সেমি-ফাইনালের দুই বিজয়ী দল প্রতিদ্বন্দ্বিতা করবে।
মাঠ
এই ম্যাচটি জাপানের কানাগাওয়া এলাকায় অবস্থিত ইয়োকোহামার ইয়োকোহামা আন্তর্জাতিক স্টেডিয়ামে অনুষ্ঠিত হবে। এই স্টেডিয়ামটি অসংখ্য আন্তর্জাতিক ক্রীড়া অনুষ্ঠান আয়োজন করেছে। এটি ২০০১ ফিফা কনফেডারেশন্স কাপের একটি সেমি-ফাইনাল এবং ফাইনাল, ২০০২ ফিফা বিশ্বকাপের ফাইনালসহ তিনটি গ্রুপ পর্বের ম্যাচ আয়োজন করেছে।
বিস্তারিত
<section begin=স্বর্ণ /><section end=স্বর্ণ />
ভিয়েং নারুমন
ভিয়েং নারুমন (เวียง นฤมล, ; জন্ম ১১ জানুয়ারী ১৯৯২) ইসান এলাকার একজন থাই লুক থুং এবং মোর লাম গায়ক। তিনি ২০১৭ সাল থেকে গ্র্যামি গোল্ড (জিএমএম গ্র্যামি) এর একজন শিল্পী। তার জনপ্রিয় গানের মধ্যে রয়েছে "ওয়াই ওকে হক", "এনগিউ টং টন হুমহোন ফু বাও কাও" এবং "কা খোন বোর হুক কান"।
গোপালগঞ্জ পৌরসভা
গোপালগঞ্জ পৌরসভা বাংলাদেশের গোপালগঞ্জ জেলার সদর উপজেলার অন্তর্গত একটি পৌরসভা।
ইতিহাস
গোপালগঞ্জ পৌরসভা প্রতিষ্ঠার তারিখ ২০ জানুয়ারি ১৯৭২ সাল।
আয়তন ও জনসংখ্যা
আয়তন: ১৪৯০ বর্গ কিলোমিটার। জনসংখ্যা: ১,১৪,৯৫০ জন। (২০১১ সালের শুমারী অনুযায়ী)
শিক্ষা
শিক্ষার হার : ৫৬%।
শিক্ষা প্রতিষ্ঠানঃ
জনপ্রতিনিধি
বর্তমান মেয়র- কাজী লিয়াকত আলী
দ্য বেকারি
বেকারি একটি ১৯২১ আমেরিকান শর্ট কৌতুক চলচ্চিত্র। যা অলিভার হার্ডির বৈশিষ্ট্যযুক্ত, যা ল্যারি সেমন এবং নরম্যান টরোগ পরিচালনা করেছিলেন।
রাজশাহী-৪
রাজশাহী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৫নং আসন।
সীমানা
রাজশাহী-৪ আসনটি রাজশাহী জেলার বাগমারা উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এনামুল হক বিনা প্রতিদ্বন্দ্বিতায় নির্বাচিত হন।
নিকোল বোল্টন
নিকোল এলিজাবেথ বোল্টন (Nicole Bolton; জন্ম: ১৭ জানুয়ারি, ১৯৮৯) পার্থের সুবিয়াকো এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে ওয়েস্টার্ন অস্ট্রেলিয়ার পক্ষে খেলছেন। অস্ট্রেলিয়া এ, ক্রিকেট অস্ট্রেলিয়া চেয়ারম্যান মহিলা একাদশ, ওতাগো মহিলা, পার্থ স্কর্চার্স মহিলা দলের পক্ষেও খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান। এছাড়াও ডানহাতে অফ স্পিন বোলিং করে থাকেন নিকোল বোল্টন।
খেলোয়াড়ী জীবন
২০১৪-১৫ মৌসুমে ভিকস্পিরিট দলের সাথে যুক্ত হন। ২৩ জানুয়ারি, ২০১৪ তারিখে একদিনের আন্তর্জাতিকে অভিষেক ঘটে তার। উদ্বোধনী খেলাতেই নিজের শ্রেষ্ঠত্ব তুলে ধরেন। ১৫২ বলে ১২৪ রান তুলে যে-কোন অস্ট্রেলীয় প্রমিলা ক্রিকেটারের তুলনায় সর্বাগ্রে নিয়ে যান।
সেপ্টেম্বর, ২০১৬ সালে শ্রীলঙ্কা সফরে অস্ট্রেলিয়া দলের সদস্যরূপে খেলতে যান। ২৫ সেপ্টেম্বর, ২০১৬ তারিখে কলম্বোর রানাসিংহে প্রেমাদাসা স্টেডিয়ামে অনুষ্ঠিত ৪র্থ ওডিআইয়ে নিজস্ব ২য় সেঞ্চুরি করেন। খেলায় তার দল ১৩৭ রানের বিশাল ব্যবধানে জয়সহ ৪-০ ব্যবধানে শ্রীলঙ্কা দলকে হোয়াইটওয়াশ করে। এছাড়াও ওডিআই সিরিজে সর্বোচ্চ রান সংগ্রাহক হন তিনি।
অমলপ্রভা দাস
অমলপ্রভা দাস একজন ভারতীয় গান্ধীবাদী সমাজ কর্মী ছিলেন। তিনি গুয়াহাটির শরণীয়া পাহাড়ে অবস্থিত কৌস্তুরবা গান্ধী আশ্রম-এর প্রতিষ্ঠা করেছিলেন। এর সাথে তিনি মহিলাদের জন্য এক আত্মসহায়ক জোট এবং হরিজনদের সামাজিক উন্নতির হকে কাজ করা গুয়াহাটী যুবক সেবাদল নামক এটি বেসরকারী সংগঠন প্রতিষ্ঠা করেছিলেন। তিনি সমাজে অগ্রবর্তী অবদানের জন্য ১৯৫৪ সালে ভারত সরকার তাকে পদ্মশ্রী পুরস্কার প্রদান করেন। উল্লেখযোগ্য যে, ১৯৫৪ সাল থেকেই ভারত সরকার পদ্মশ্রী পুরস্কার প্রদান করতে আরম্ভ করেছিলেন। তিনি প্রথম পদ্মশ্রী পুরস্কার লাভ করা অসমীয়া মহিলা। ১৯৮১ সালে তিনি যমুনালাল বাজাজ পুরস্কার লাভ করেন। ভারত সরকার তাকে আবারও দ্বিতীয় সর্বোচ্চ অসামরিক সম্মান পদ্ম বিভূষণ প্রদান করেছিলেন, পরে তিনি এই পুরস্কার নিতে অস্বীকার করেন।
প্রারম্ভিক জীবন এবং শিক্ষা
১৯১১ সালর ১২ নভেম্বর তারিখে ডিব্রুগড়এ এক সম্ভ্রান্ত পরিবারে অমলপ্রভা দাসের জন্ম হন। তার পিতা হরেকৃষ্ণ দাস এবং মাতা হেমপ্রভা দাস মহাত্মা গান্ধীর অনুগামী ছিলেন। তিনি প্রারম্ভিক শিক্ষা স্থানীয় শিক্ষা প্রতিষ্ঠান সমূহতে গ্রহণ করেন, তার পরে তিনি উচ্চ শিক্ষার জন্য কটন কলেজএ নামভর্তি না করে কলকাতার বেথুন কলেজে নাম লেখান। এর থেকে তিনি ১৯২৯ সালে এন্ট্রান্স পরীক্ষা পাস করেন, তার পরে তিনি কলকাতার স্কটিশ চার্চ কলেজে নামভর্তি করেন এবং সেখান থেকেই রসায়ন বিজ্ঞানে স্নাতক এবং প্রায়োগিক রসায়ন বিজ্ঞানে স্নাতকোত্তর ডিগ্রী লাভ করেন;  সেই থেকে এই বিজ্ঞান বিভাগে স্নাতকোত্তর ডিগ্রী লাভ করা প্রথম একজন অসমীয়া মহিলা হিসেবে পরিগণিত হন।  তার পরে তিনি ক্লিনিকাল পেথোলজীতে ডিপ্লোমা লাভ করেন;  উচ্চশিক্ষিত অমলপ্রভা ব্রিটিশ সরকারের অধীনে কটন কলেজে শিক্ষকতা করার প্রস্তাব পেয়েছিলেন কিন্তু দেশপ্রেমমূলক কারণের জন্য তিনি এই চাকরি প্রত্যাখ্যান করেন।
কর্মজীবন
১৯৩৪ সালে মহাত্মা গান্ধী অসমে এসে গুয়াহাটীস্থিত তাদের গৃহেই আশ্রয় নিয়েছিলেন। মহাত্মা গান্ধীর সাথে অমলপ্রভার এই সাক্ষাৎকার তার জীবনে বিস্তর প্রভাব ফেলেছিল। তিনি গুয়াহাটীর শরণীয়া পাহাড়ে মাতৃ আশ্রম প্রতিষ্ঠা করেছিলেন। পরবর্তীতে এই আশ্রম কৌস্তুরবা আশ্রম নামে পরিচিত হন এবং কৌস্তুরবা গান্ধী স্মৃতি ন্যাসকে দান দেয়া হন। এই আশ্রমে তিনি আর্থিকভাবে পিছিয়ে পড়া মহিলাদের কুটির শিল্পের প্রশিক্ষণ দিয়েছিলেন । তিনি গ্রামের দু:খী মহিলাদের স্বাবলম্বী করার উদ্দেশ্যে বিভিন্ন কর্মপন্থা হাতে নিয়েছিলেন। তিনি কয়েকটি প্রতিষ্ঠান প্রতিষ্ঠা করেছিলেন, তারে মধ্যে গ্রাম সেবিকা বিদ্যালয়, কৌস্তুরবা কল্যাণ কেন্দ্র, গৌহাটী কটাই মণ্ডল,  গুয়াহাটী যুবক সেবাদল এবং গো-সেবা সমিতি অন্যতম।
পুরস্কার এবং সম্মান
১৯৫৪ সালে যখন ভারত সরকার পদ্ম সম্মাননা আরম্ভ করে, অমলপ্রভাই প্রথম পদ্মশ্রী লাভ করা ভারতীয়দের মধ্যে অন্যতম রূপে পরিগণিত হন। "সামাজিক গঠনমূলক কাজ বাড়াতে সর্বোৎকৃষ্ট অবদানের জন্য" তাকে ১৯৮১ সালে যমুনালাল বাজাজ পুরস্কার প্রদান করা হয়। পরবর্তীতে ভারত সরকার তাকে দ্বিতীয় সর্বোচ্চ অসামরিক সম্মান পদ্ম বিভূষণ পুরস্কার প্রদান করেছিলেন। কিন্তু রাজ-সম্মানের প্রতি অনীহার জন্য তিনি এই পুরস্কার গ্রহণ করেননি। তার জীবন এবং কর্মরাজি উল্লেখিত একটি জীবনী গ্রন্থ ১৯৮৯ সালে, অর্থাৎ তার মৃত্যুর পরে প্রকাশিত হয়।
অসম সরকার-এর সমাজ কল্যাণ বিভাগে তার নামে "অমলপ্রভা দাস পুরস্কার" ২০১৩ সাল থেকে প্রবর্তন করেন সমাজের জন্য নিঃস্বার্থ এবং উৎকৃষ্ট অগ্রসরমান ব্যক্তিকে এই পুরস্কার প্রদান করা হয়। এই বিভাগে তার জীবন আধারিত একটি তথ্যচিত্র The প্রস্তুত করার প্রয়াস চলছে।
সুখেন্দু শেখর দত্ত
সুখেন্দু শেখর দত্ত আসামের ভারতীয় জনতা পার্টির রাজনীতিবিদ। তিনি পাথরকান্দি আসন থেকে ১৯৯৬ সালে আসাম বিধানসভা নির্বাচনে নির্বাচিত হয়েছিলেন।
ক্ষিতীশচন্দ্র দাশগুপ্ত
ক্ষিতীশচন্দ্র দাশগুপ্ত   (Khitish Chandra Dasgupta)      ( ১৮৮৯  – ২৮ জানুয়ারি  ১৯৭৯) ছিলেন একজন স্বাধীনতা সংগ্রামী,  সমাজসেবী এবং এক শিল্পোদ্যোগী ব্যক্তিত্ব।  প্রখ্যাত রসায়নবিদ ও গান্ধীবাদী নেতা সতীশচন্দ্র দাশগুপ্ত তার অগ্রজ।
জন্ম ও প্রারম্ভিক জীবন
ক্ষিতীশচন্দ্রের জন্ম বৃটিশ ভারতের অধুনা বাংলাদেশের রংপুরের কুড়িগ্রামে। পিতা পূর্ণচন্দ্র দাশগুপ্ত ছিলেন খ্যাতনামা চিকিৎসক এবং পিতামহ ঈশানচন্দ্র ছিলেন সে আমলের প্রখ্যাত কবিরাজ। মাতা বিজয়লক্ষ্মী দেবী। পিতা-মাতার আদর্শে তার জীবন গঠন। ছাত্রাবস্থায় তিনি স্বাধীনতা আন্দোলনে যুক্ত হন। এফ.এ পাশ করে কলকাতায় চলে আসেন। আচার্য প্রফুল্লচন্দ্র রায়ের কাছে রসায়নশাস্ত্রে বিশেষ শিক্ষা লাভ করেন।
কর্মজীবন
১৯১৩ খ্রিস্টাব্দে 'দাশগুপ্ত অ্যান্ড সন্স' নামে ভারতীয়দের মধ্যে তিনিই প্রথম পূর্ব-কলকাতায় ছাপাখানার কালি তৈরির একটি কারখানা খোলেন। বিদেশি কোম্পানিগুলির তুলনায় তার কালি সস্তা ও ধারে কিনতে পাওয়া যেত বলে সে সময়ে 'দাশগুপ্ত কালি'র প্রচুর চাহিদা ছিল। ১৯২১ খ্রিস্টাব্দে গান্ধীজির অসহযোগ আন্দোলনে যুক্ত হন। ১৯২৩ খ্রিস্টাব্দে অগ্রজ সতীশচন্দ্রের সঙ্গে "খাদি প্রতিষ্ঠান" গড়ে তোলেন। ১৯২৭ খ্রিস্টাব্দে মাত্র ৩৮ বৎসর বয়সে তিনি সাংবাদিক জীবন থেকে সরে যান এবং নিজের সব কিছু খাদি প্রতিষ্ঠানে দান করে অপরিগ্রাহীর জীবন গ্রহণ করেন এবং খাদি প্রতিষ্ঠানের সম্পাদক হন। বঙ্গীয় কংগ্রেসের রাজনৈতিক এবং গঠনমূলক উভয়ক্ষেত্রেই তার বিশেষ অবদান ছিল। বিশের দশকে তিনি 'ম্যাজিকলন্ঠন' সহযোগে জনসভায় বক্তৃতা দিতেন। তার সেই  লন্ঠনবক্তৃতা' জনমানসে এমন  আলোড়ন সৃষ্টি করত যে এক সময় পুলিশ এক আদেশ বলে  লন্ঠনছবি তৈরি ও প্রদর্শনী নিষিদ্ধ করে দেয়।১৯৩০ খ্রিস্টাব্দে আচার্য প্রফুল্লচন্দ্র- গঠিত 'সংকটত্রাণ সমিতি' তে যুক্ত থেকে বন্যাত্রাণে ও বন্যাদুর্গতদের পুনর্বাসনে যথাশক্তি নিয়োগ করেন। তিরিশের দশকে তিনি তিন বার কারারুদ্ধ হন। তিনি ও তার অগ্রজ সতীশচন্দ্র নির্বাচনী রাজনীতিতে যোগ না দিয়ে গান্ধীজি প্রদর্শিত পথে গঠনমূলক কাজে ও সমাজ সেবায় নিয়োজিত ছিলেন। ১৯৩৯ খ্রিস্টাব্দে বৈজ্ঞানিক প্রথায় মৌমাছিপালন এদেশে তিনিই প্রথম প্রবর্তন ও কুটিরশিল্প হিসাবে তা প্রতিষ্ঠা করেন। সোদপুরের খাদি প্রতিষ্ঠানে 'মক্ষিশালা' স্থাপন তার উল্লেখযোগ্য কীর্তি। 'দ্য রোমান্স অব সায়েন্টিফিক বি কিপিং' গ্রন্থের রচয়িতা তিনি। ১৯৬১ খ্রিস্টাব্দে তিনি ৭২ বৎসর বয়সে ব্যারাকপুরে স্থাপিত 'গান্ধী সংগ্রহশালা' র প্রথমে কিউরেটর ও পরে কিউরেটর তথা রেসিডেন্ট সেক্রেটারি হন। ১৯৬৯ খ্রিস্টাব্দে স্বেচ্ছায় অবসর নিয়ে গৌহাটি যান। সেখানে অসমীয়া ভাষা আয়ত্ত করে অসমের ইতিহাস অধ্যয়নে মনোনিবেশ করেন। তার স্ত্রী সুনীতিবালাও স্বাধীনতা সংগ্রামী ছিলেন।
মৃত্যু
ক্ষিতীশচন্দ্র ১৯৭৯ খ্রিস্টাব্দের ২৮ শে জানুয়ারি পরলোক গমন করেন।
কৃষ্ণজি গোপাল কারভে
কৃষ্ণজি গোপাল কারভে (জন্ম:- ১৮৮৭ - মৃত্যু:- ১৯ এপ্রিল ১৯১০) ছিলেন একজন অগ্নিযুগের বিপ্লবী। তিনি আনা কারভে নামেও পরিচিত ছিলেন। ১৯ এপ্রিল ১৯১০ সালে ইংরেজ সরকার তাকে ফাঁসি দেন।
সংক্ষিপ্ত পরিচয়
তিনি বি.এ অনার্স এ পড়াশোনা করেন, বি.এ অনার্স শেষ করার পরে বোম্বে বিশ্ববিদ্যালয়ে আইন অধ্যয়নের জন্য যোগদান করেন। তিনি নাসিকের অভিনব ভারত সোসাইটি সদস্যে যোগদান করেন, গণেশ দামোদর সাভারকর এবং বিনায়ক দামোদর সাভারকর প্রতিষ্ঠিত বিপ্লবী সংগঠন 'অভিনব ভারত'। ১৯০৯ সালের ২১ শে ডিসেম্বর নাসিকের বিজয়ানন্দ থিয়েটারে মঞ্চস্থ হয়। জ্যাকসন যেমন মারাঠি ভাষার ভক্ত এবং তিনি এই নাটকে আসতে চলেছিলেন।
ফলে তাদের গ্রেপ্তার হতে হয়। বোম্বাই হাইকোর্টে বিনায়ক দেশপাণ্ডে, কৃষ্ণজি গোপাল কারভে ও অনন্ত লক্ষ্মণ কানহেরে কে ১৯ এপ্রিল, ১৯১০ এ মৃত্যুদণ্ডে দণ্ডিত হয়ে ফাঁসি দেওয়া হয়েছিল।
ঘুড়ি
ঘুড়ি এক প্রকারের হাল্কা খেলনা, যা সুতা টেনে আকাশে ওড়ানো হয়। পাতলা কাগজের সাথে চিকন কঞ্চি লাগিয়ে সাধারণত ঘুড়ি তৈরি করা হয়। এছাড়াও বিভিন্ন ধরনের এবং বিভিন্ন উপাদান ও নকশার ঘুড়ি রয়েছে। বিশ্বজুড়েই ঘুড়ি ওড়ানো একটি মজার খেলা। এছাড়াও বহু দেশে ঘুড়ি ওড়ানোর উৎসব ও প্রতিযোগিতার আয়োজন করা হয়। দক্ষিণ এশিয়ার দেশগুলোর মধ্যে বাংলাদেশ, ভারত, পাকিস্তান, আফগানিস্তান প্রভৃতি দেশে ঘুড়ি ওড়ানো একটি বিনোদনমূলক অবসর বিনোদন। বাংলাদেশে, বিশেষ করে পুরনো ঢাকায় পৌষ মাসের শেষ দিন, অর্থাৎ পৌষ সংক্রান্তিতে ঘুড়ি ওড়ানো উৎসব পালন করা হয়। ভারতের পশ্চিমবঙ্গে বিশ্বকর্মা পূজার দিন ঘুড়ি ওড়ানোর প্রথা রয়েছে।
নামকরণ
বিভিন্ন দেশে ঘুড়ির বিভিন্ন রকম নামকরণ করা হয়ে থাকে। বাংলাদেশে ঘুড়ির নিম্নবর্ণিত নামগুলো রয়েছে:-
চারকোণা আকৃতির বাংলা ঘুড়ি, ড্রাগন, বক্স, মাছরাঙা, ঈগল, ডলফিন, অক্টোপাস, সাপ, ব্যাঙ, মৌচাক, কামরাঙা, আগুন পাখি, প্যাঁচা, ফিনিক্স, চিল, জেমিনি, চরকি লেজ, পাল তোলা জাহাজ, জাতীয় পতাকা প্রমূখ।
ইতিহাস
ধারণা করা হয় যে, প্রায় ২,৮০০ বছর পূর্বে চীন দেশে ঘুড়ির সর্বপ্রথম ঘুড়ির উৎপত্তি ঘটেছে। পরবর্তীকালে এটি এশিয়ার অন্যান্য দেশ - বাংলাদেশ, ভারত, জাপান এবং কোরিয়ায় ছড়িয়ে পড়ে। এছাড়াও, ইউরোপে ঘুড়ি খেলাটির প্রচলন ঘটে প্রায় ১,৬০০ বছর পূর্বে। প্রথমদিকে ঘুড়ি কাগজ অথবা হাল্কা তন্তুজাতীয় সিল্কের কাপড় দিয়ে উড়ানো হতো। ব্যবহৃত অন্যান্য উপাদানের অংশ হিসেবে ঘুড়িতে বাঁশের কঞ্চি কিংবা অন্যান্য শক্ত অথচ নমনীয় কাঠ দিয়ে তৈরী করা হয়। এছাড়াও অত্যন্ত গুরুত্বপূর্ণ উপাদান হিসেবে সুতা কিংবা পাতলা দড়ি ব্যবহৃত হয়।
আধুনিককালের ঘুড়িগুলোয় সিনথেটিকজাতীয় পদার্থের প্রচলন রয়েছে। বর্তমানে বিভিন্ন ধরনের ঘুড়ি বিশ্বের বিভিন্ন দেশে প্রচলিত। কোনটি আকারে খুব বড় ও দেখতে নয়ন মনোহর। আবার কোনটি আকারে খুবই ছোট যা দ্রুত উড়তে কিংবা প্রতিযোগিতায় ব্যবহৃত হয়ে থাকে।
২০১১ সালে অনুষ্ঠিত ব্রিষ্টল ঘুড়ি উৎসব শেষে সবচেয়ে বড় ঘুড়িটি প্রায় ২০ মিনিট আকাশে অবস্থান করে। এটি ভূমির প্রায় ১০,৯৭১ বর্গফুট জায়গা দখল করেছিল।
ঘুড়ির কাগজ
ঘুড়ির কাগজ সাধারণত হয় বেশ পাতলা, যাতে ঘুড়ি হয় হালকা এবং বাতাসে ভাসার উপযোগী। অনেক দেশেই ঘুড়ি বানানোর জন্য সাদা কাগজের পাশাপাশি বেশিরভাগ ক্ষেত্রে রঙিন কাগজ ব্যবহারের রীতি দেখা যায়, এবং এর মূল কারণ মনোরঞ্জন ও সৌন্দর্য্যবৃদ্ধি।
মাঞ্জা
অন্য ঘুড়ির সুতা কাটার উদ্দেশ্যে এরারট সাবু, বার্লি, লাতা-পাতার রস, রং, কাচের গুঁড়া দিয়ে আঠায় মিশিয়ে বিশেষ মশলা যা সুতায় মাখিয়ে রোদে শুকিয়ে কড়া মাঞ্জা, হাত-মাঞ্জা তৈরি হতো।
ঘুড়ির লড়াই
ঘুড়ি কাটাকাটির লড়াই সারা বছরই দেখা গেলেও বাংলাদেশ, ভারত, পাকিস্তান, আফগানিস্তান প্রভৃতি ভারতবর্ষীয় অঞ্চলগুলোতে ঘুড়ি উড়ানোর বিশেষ উৎসব অনুষ্ঠিত হয়। ঘুড়ির লড়াইয়ে সাধারণত একাধিক লড়াকু মাঞ্জা দেওয়া সূতা দিয়ে ঘুড়ি উড়িয়ে একজন আরেকজনের ঘুড়িকে টানে অথবা ছেড়ে (ঢিল পদ্ধতিতে) কাটার চেষ্টা করেন। বিজয়ী ঘুড়ি আকাশে উড়তে থাকে আর হেরে যাওয়া অর্থাৎ কেটে যাওয়া ঘুড়ি বাতাসে দুলতে দুলতে ভুপাতিত হয়। ভুপাতিত ঘুড়ি কুড়িয়ে নেয়ার জন্য কিশোর-যুবক-বৃদ্ধ চেষ্টা করেন।
ঘুড়ি ওড়ানো কমছে
ফসল কিংবা বিস্তীর্ণ অনাবাদী জমি, বিচরণভূমি আর খেলার মাঠে দলবেঁধে শিশু- কিশোর, যুবক এমনকি বড়দেরও লাটাই হাতে নিয়ে আকাশের দিকে ঘুড়ির পানে চেয়ে থাকাতে দেখা যেতো। সকাল থেকে সন্ধ্যা পর্যন্ত আকাশ ছেড়ে যেতো ঘুড়িতে। ক্রমশ: মাঠ-ঘাট ,আবাদী অনাবাদী জমি সংর্কীর্ণ, বিচরণভূমি হ্রাস এবং ক্রমাগত বহুতল ভবন নির্মাণের কারণে ঘুড়ি ওড়ানোর পরিধি কমে আসছে এবং ভিডিও গেমস এর প্রভাবে ঘুড়ি ওড়ানোয় আগ্রহী মানুষের সংখ্যাও দিন দিন কমছে। অন্য দিকে কিছু মানুষের সেই ইচ্ছে থাকলেও বাধ সাধছে দৈনন্দিন জীবনে সময়ের অভাব। সর্বপরী কমছে বাঙালীর ঐহিত্যবাহী এই খেলা। ঘুড়ির সেই বিলাশ আজ স্মৃতিতে।
সরকারি বরিশাল কলেজ
সরকারি বরিশাল কলেজ বাংলাদেশের বরিশাল শহরে অবস্থিত একটি শিক্ষাপ্রতিষ্ঠান। কলেজটি ১৯৬৩ সালে প্রতিষ্ঠিত হয়। এতে উচ্চ মাধ্যমিক, স্নাতক (পাস), স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।
অবকাঠামো
প্রায় ৫ একর জমির ওপর রয়েছে সরকারি বরিশাল কলেজের সব স্থাপনা। এখানে ১টি একাডেমিক ভবন, ১টি প্রশাসনিক ভবন, ১টি মাস্টার্স ভবন, ১টি মসজিদ, ডাকঘর ১টি, ছাত্র সংসদ ভবন, সাইকেল গ্যারেজ, লাইব্রেরি (একাডেমিক ভবনের ভিতরে), বিশাল মাঠ ও রয়েছে ঐতিহাসিক এক তমাল গাছ যেটি অশ্বিনী কুমার দত্ত নিজে লাগিয়েছেন এখনো সেটি রয়ে আছে তামাল গাছ ইতিহাসের সাক্ষি হয়ে, তথ্য উপস্তাপন (শাওন রানা) সাবেক ছাত্র সরকারি বরিশাল কলেজ।
গ্রন্থাগার
বরিশাল কলেজ গ্রন্থাগারে বিভিন্ন বিভাগের তের হাজারের অধিক বই সংরক্ষিত রয়েছে।
গালিয়াকোট
গালিয়াকোট (Galiakot) ভারতের রাজস্থান রাজ্যের দুঙ্গারপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৫ মিটার (৪৭৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গালিয়াকোট শহরের জনসংখ্যা হল ৬৬৩৬ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৭% হল ৬ বছর বা তার কম বয়সী।
কিংডম ফোর্স
কিংডম ফোর্স (Kingdom Force) কানাডিয়ান একটি অ্যানিমেটেড টিভি ধারাবাহিক যা ম্যাথু ফার্নান্দেস, সিবিসি কিড জন্য নির্মাণ করেন। এটি ৭ ডিসেম্বর, ২০১৯ এ প্রথম প্রদর্শিত হয়।
লুইস আরসে
লুইস আলবার্তো "লুচো" আরসে ক্যাটাকোরা (জন্ম ২৭ সেপ্টেম্বর ১৯৬৩) একজন বলিভিয়ার রাজনীতিবিদ যিনি ২০০৬ থেকে ২০১৭ পর্যন্ত এবং রাষ্ট্রপতি ইভো মোরালেসের অধীনে ২০১৯ সালে অর্থনীতি ও জন-অর্থ মন্ত্রীর দায়িত্ব পালন করেছিলেন। ২০২০ সালের বলিভিয়ার সাধারণ নির্বাচনে বিজয়ী হওয়ার পরে তিনি বলিভিয়ার রাষ্ট্রপতি নির্বাচিত হয়ে ২০২০ সালের ৮ নভেম্বর দায়িত্ব গ্রহণ করেন। তিনি রাজনৈতিক দলের আন্দোলন সমাজতন্ত্রের সদস্য।
জীবনের প্রথমার্ধ
লুইস আরসের জন্ম ১৯৬৩ সালের ২৮ সেপ্টেম্বরে লা পাজে। তিনি কার্লোস আর্স গনজালেস এবং ওলগা ক্যাটাকোরার সন্তান। তারা উভয়ই শিক্ষক ছিলেন। আর্সে মধ্যবিত্ত পরিবারে বেড়ে ওঠেন। ১৯৬৮ সালে তিনি তার স্কুল পড়াশোনা শুরু করেন এবং ১৯৮০ সালে লা পাজের হাই স্কুল থেকে স্নাতক ডিগ্রি অর্জন করেছিলেন। তিনি লা পাজের ব্যাংক শিক্ষা ইনস্টিটিউটে পড়াশোনা করেছিলেন, প্রাথমিকভাবে ১৯৮৪ সালে হিসাবরক্ষক হিসাবে স্নাতক হন। ১৯৯১ সালে তিনি সান আন্দ্রে উচ্চ বিশ্ববিদ্যালয় অর্থনীতিতে স্নাতক ডিগ্রী লাভ করেন। এরপর তিনি বিদেশে পড়াশোনা করতে ওয়ারউইক বিশ্ববিদ্যালয়ের এ কভেন্ট্রি, যুক্তরাজ্যে যান, যেখানে তিনি ১৯৯৭ সালে অর্থনীতিতে স্নাতক ও স্নাতকোত্তর। তিনি ইউনিভার্সিডেড ডি লস অ্যান্ডিসের এবং বলিভিয়ায় বেসরকারী ইউনিভার্সিডেড ফ্রাঞ্জ তমায়োর (ইউএনআইএফআরএনএনজি) সম্মানসূচক ডক্টরেট ডিগ্রিধারী।
কমন ফন
আকার
কমন ফন এর প্রসারিত অবস্থায় ডানার আকার ৬৫ -৭৫ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কমন ফন এর উপপ্রজাতিসমূহ হল-
বিস্তার
এদের ভারতে সিকিম থেকে অরুণাচল প্রদেশ, আসাম, মেঘালয় ও নাগাল্যান্ড, ভুটান, মায়ানমার, থাইল্যান্ড, সিঙ্গাপুর থেকে দক্ষিণ ইউনান এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
কমন ফন প্রজাপতি ব্রাশ ফুটেড উপ -পরিবারের অন্তর্ভুক্ত। পুরুষ ও স্ত্রী উভয় নমুনাতেই ডানার রঙ কমলা-বাদামি এবং উভয় ডানার উপরিতল দাগ- ছোপ বিহীন। উভয় ডানার শীর্ষভাগ (apex) প্রায় গোলাকৃতি। ডানার নিম্নতল আগাগোড়া একই রকম ঘন বাদামি ও ছোটো হলুদ ডিসকাল ছোপযুক্ত। সামনের ডানায় উক্ত হলুদ ডিসকাল ছোপগুলি প্রায় সরলরৈখিক এবং পিছনের ডানার ডিসকাল হলুদ ছোপগুলি বক্রভাবে বিস্তৃত।  উভয় ডানার নিম্নতলে বেসাল ,ডিসকাল ও সাব-টার্মিনাল অংশে কালচে খয়েরি তির্যক আঁকাবাঁকা অবিচ্ছিন্ন রেখা বর্তমান। উভয় ক্ষেত্রেই রেখাগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপরে শেষ হয়েছে। সামনের ডানার নিম্নতলে অবস্থিত সাব- টার্মিনাল রেখাটি তির্যক তবে আঁকাবাঁকা নয়। পিছনের ডানার নিম্নতলস্থ ডিসকাল রেখাটি বেসাল রেখার সাথে লুপ এর মতো আকৃতি সৃষ্টি করেছে। পুরুষ নমুনায় পিছনের ডানার উপরিতলে গোড়ার দিকে বা বেস এ ব্র্যান্ড ও টিকি (tuft) লক্ষ্য করা যায়। মাথা ,বক্ষদেশ (thorax) ও উদর উপরিতলে কালচে বাদামি এবং নিম্নতলে ধূসর বাদামি।  শুঙ্গ কালো বা লালচে বাদামি বর্ণের।
আচরণ
এই প্রজাতি ভূমির কাছাকাছি উড়তে থাকে। সাধারণত সকালের প্রথম ভাগে ও সায়াহ্নে বা গোধূলি লগ্নে (dusk) এদের সক্রিয় দেখা যায়। দিনের বাকি সময় এরা ছায়াচ্ছন্ন আশ্রয়ে যেমন ঘন পাতার ঝোপে বা গাছপালার ছায়ায় থাকতে পছন্দ করে। পুরুষ নমুনার উড়ান স্ত্রী নমুনা অপেক্ষা সক্রিয়তর এবং এরা ভূমির খুব নিচ দিয়ে শূককীটের আহার্য উদ্ভিদের (larval host plant) কাছাকাছি ওড়াউড়ি করে। মাটিতে পরে থাকা পচা ফল, গবাদি পশুর বিষ্ঠা ও পাতার রস এদের খাদ্য সংগ্রহের অতি প্রিয় মাধ্যম। প্রায়শই এদের পচা ফল, পশুপাখির বিষ্ঠা ও গাছের পাতার উপর অবস্থান করতে দেখা যায়। সাধারণত ঘন জঙ্গলেই এরা নিজেদের গতিবিধি আবদ্ধ রাখে, তবে নিচু উচ্চতা যুক্ত জঙ্গলে ছোট নদী বা ঝর্ণার পাশে ছায়াচ্ছন্ন অঞ্চলেও এদের দর্শন মেলে।
ভেলুমিয়া ইউনিয়ন
ভেলুমিয়া বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
আয়তন
ভেলুমিয়া ইউনিয়নের আয়তন ১৩,৩১২ একর।
প্রশাসনিক কাঠামো
ভেলুমিয়া ইউনিয়ন ভোলা সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী ভেলুমিয়া ইউনিয়নের মোট জনসংখ্যা ৩০,৫৭৪ জন। এর মধ্যে পুরুষ ১৫,৪৮৯ জন এবং মহিলা ১৫,০৮৫ জন। মোট পরিবার ৫,৯৯১টি।
শিক্ষা
২০১১ সালের আদমশুমারি অনুযায়ী ভেলুমিয়া ইউনিয়নের সাক্ষরতার হার ৩৬.৫%।
ঢাকার নায়েব নাজিম
ঢাকার নায়েব নাজিম, দাপ্তরিক ভাবে জাহাঙ্গীর নগরের নায়েব নাজিম ছিলেন ১৮শ এবং ১৯শ শতকের মাঝামাঝি ঢাকা বা জাহাঙ্গীর নগরের প্রধান মুঘল রাজনৈতিক কর্মকর্তা যা বর্তমান বাংলাদেশের রাজধানী। এটি ব্রিটিশ ইস্ট ইন্ডিয়া কোম্পানির বাংলা দখলের সময় নামিক পদমর্যাদা সহ মুঘল বাংলার রাজনৈতিক অনুক্রমের দ্বিতীয় সর্বোচ্চ দপ্তর ছিলো।
নায়েব নাজিমগণ মুর্শিদাবাদে অবস্থিত বাংলার নবাবের প্রতিনিধি ছিলেন। রাজস্ব সংগ্রহ, মুঘল সেনাবাহিনী ও নৌবাহিনীর বিষয়সমূহ এবং ন্যায়বিচার প্রতিষ্ঠাসহ পূর্ব বাংলার শাসনাদেশের জন্য নায়েব নাজিমরাই দায়ী ছিলেন। ব্রিটিশ শাসনের পরবর্তী সময়ে, নায়েব নাজিমরা ইংরেজি সংস্কৃতি দ্বারা দারুণভাবে প্রভাবিত হয়েছিলেন; সাবলীল ইংরেজি ভাষায় কথা বলতেন এবং পশ্চিমা শিল্পকর্ম সংগ্রহ করতেন। ঊনিশ শতকের নায়েব নাজিম নুসরাত জংকে একজন ইংরেজপ্রেমিক হিসেবে বর্ণনা করা হয়েছিল।
নায়েব নাজিমদের শাসন এবং আমল নিয়াবত নামে পরিচিত ছিলো। নিয়াবত আমলে ঢাকা ছিল সুবাহ বাংলার উপরাজধানী। নায়েব নাজিমদের পদমর্যাদা এবং সমতুল্যতাকে লেফটেন্যান্ট গভর্নরের অবস্থানের সাথে তুলনা করা যেতে পারে। ১৯০৫-১৯১১ সাল পর্যন্ত স্বল্পস্থায়ী পূর্ব বাংলা ও আসাম প্রদেশের রাজধানী হিসেবে ঢাকার রাজনৈতিক বিশিষ্টতা পুনরুজ্জীবিত হওয়া অবধি ১৮৪৩ সালে নায়েব নাজিমের কার্যালয়ের বিলুপ্তির পরে বাংলার শীর্ষস্থানীয় রাজনৈতিক শহর হিসাবে ঢাকার পতন ঘটে।
ইতিহাস
প্রধানমন্ত্রী মুর্শিদকুলী খান ঢাকার রাজধানী মুর্শিদাবাদে স্থানান্তরিত করার পর ১৭১৬ থেকে ১৭১৭ সালের মধ্যে নায়েব নাজিমের পদ তৈরি করা হয়। সম্রাট ফররুখ সিয়ার মুর্শিদকুলী খানকে বাংলার সুবেদার হিসেবে নিয়োগদান করেছেন।
মুঘল সাম্রাজ্যের দরবারের প্রতিপত্তি কার্যত হ্রাস পাওয়ায় মুর্শিদকুলী খান সুবেদারের অবস্থানকে পুরুষানুক্রমিক নবাব উপাধি দিয়ে প্রতিস্থাপন করেছিলেন। সাবেক রাজধানী ঢাকায়, তিনি পূর্ব বাংলার প্রশাসনের জন্য প্রতিনিধি হিসেবে নায়েব নাজিমদের অভিষেক করেন। নায়েব নাজিমের কর্মকেন্দ্ররূপে জাহাঙ্গীরনগরের (ঢাকা) সূচনাকালের নায়েব নাজিম ছিলেন খান মুহম্মদ আলী খান (১৭১৭), ইতিশাম খান (১৭২৩-১৭২৬), ইতিশাম খানের এক পুত্র (১৭২৬-১৭২৭) এবং মির্জা লুৎফুল্লাহ্ ওরফে দ্বিতীয় মুর্শিদকুলী খান (১৭২৮-১৭৩৩)। সরফরাজ খানের আমলে, ঢাকার দ্রুত অর্থনৈতিক প্রবৃদ্ধি ঘটেছিল। আলীবর্দী খান বাংলা ও বিহারের নবাব হলে তিনি তাঁর সর্বজ্যেষ্ঠ ভ্রাতুষ্পুত্র ও জামাতা নওয়াজিশ মুহম্মদ খানের (ঘসেটি বেগমের স্বামী) উপর জাহাঙ্গীরনগরের নিয়াবত ন্যস্ত করেন। তিনি তাঁর প্রতিনিধি হোসেন কুলী খান (১৭৪০-১৭৫৪) এবং মুরাদ আলী খানের মাধ্যমে জাহাঙ্গীরনগরের শাসনকার্য পরিচালনা করেন। নবাব সিরাজউদ্দৌলার আমলে জসরত খান ছিলেন জাহাঙ্গীরনগরের নায়েব নাজিম যিনি দুই মেয়াদে এ পদে বহাল ছিলেন। ১৭৫৭ সালে পলাশীর যুদ্ধ পরবর্তী রাজনৈতিক পরিবর্তন তিনি প্রত্যক্ষ করেছিলেন। সংক্ষিপ্ত স্থগিতাদেশের পরে, জসরত খান ব্রিটিশ ইস্ট ইন্ডিয়া কোম্পানির সহায়তায় ১৭৪৮ সাল অবধি এই পদে অধিষ্ঠিত ছিলেন। মুহাম্মদ রেজা খান ১৭৬৩, ১৭৭৫ এবং ১৭৭৯ সালে জসরত খানের শাসনে ব্যাঘাত ঘটান। জসরত খানের মৃত্যুর পরে তাঁর তিন নাতি হাশমত জং (১৭৭৯-১৭৮৫), নুসরত জং (১৭৮৫-১৮২২) এবং শামসুদ্দৌলা (১৮২২-১৮৩১) এ পদের অধিকারী ছিলেন। ১৭৬৫ থেকে ১৮২২ সাল পর্যন্ত তাঁরা ছিলেন ক্ষমতাহীন। ১৮২২ থেকে ১৮৪৩ সাল পর্যন্ত তাঁরা ছিলেন নিছক পদবি ও সামান্য ভাতার অধিকারী। ১৭৯৩ সাল থেকে নায়েব নাজিম পরিবারকে "ঢাকার নায়েব নাজিম" নামক নামিক রাজকীয় উপাধির সাথে উত্তরবেতন (পেনশন) দেওয়া হয়েছিল। এই নামিক পদটি ১৮৪৩ সালে দাপ্তরিক ভাবে বিলুপ্ত হয়। গাজীউদ্দীন হায়দার ছিলেন সর্বশেষ নায়েব নাজিম। নিম্নোক্ত তালিকাটি ঢাকার নায়েব নাজিমদের :
ব্রিটিশ আমলের ঢাকার নায়েব নাজিমগণ পশ্চিমা সংস্কৃতি ও জীবনযাত্রার দ্বারা প্রভাবিত হয়েছিলেন। তারা ইংরেজি ভাষা শিখেছিলেন এবং পশ্চিমা শিল্পের পৃষ্ঠপোষকতা করেছিলেন। চালর্স ডয়লী বলেছেন যে, নুসরাত জংয়ের দরবার কক্ষ ইংল্যান্ডের মুদ্রিত ছবি ও চিত্রকর্মে ভরপুর ছিল। নুসরত জঙ্গ ছিলেন ইতিহাস ও সাম্প্রতিক ঘটনাবলিতে সুপন্ডিত ব্যক্তি এবং তিনি সাবলীল ইংরেজি বলতে পারতেন। নুসরাত জং ছিলেন সর্বাপেক্ষা দীর্ঘস্থায়ী নায়েব নাজিম।
নিয়াবত আমলে ঢাকার ব্যবসা ও বাণিজ্য বৃদ্ধি পায়। ঢাকা থেকে ইউরোপীয় কোম্পানিগুলির রপ্তানি চারগুণ বৃদ্ধি পায়। অর্থনৈতিক ক্ষেত্রে নায়েব নাজিমগণ ঢাকার ধনী আর্মেনীয় সম্প্রদায় এবং মারোয়াড়ি মহাজনদের উপর নির্ভর করতেন। মুসলিম শাসিত শহরটিতে হিন্দু বণিক শ্রেণীর বসবাস ছিল। শহরটিতে ওলন্দাজ, ফরাসি, ইংরেজ এবং পর্তুগিজ কারখানা ছিল।
বাসভবন
নায়েব নাজিমগণ ইসলাম খানের কিলা বা দুর্গে (বর্তমানে ঢাকা কেন্দ্রীয় কারাগার প্রাঙ্গনে অবস্থিত) বাস করতেন। কোম্পানির দেওয়ানি লাভের পর কোম্পানির কর্মচারীরা দুর্গটি দখল করে নিলে নায়েব নাজিমরা বাসস্থান পরিবর্তন করে বড় কাটরা প্রাসাদে চলে যান। ১৭৬৬ সালে নিমতলী কুঠি নির্মিত হলে নায়েব নাজিম জসরত খান ঐ প্রাসাদে উঠে আসেন।
রীতিনীতি
নায়েব নাজিমগণ মধ্যযুগীয় অলঙ্কার ও আড়ম্বরপূর্ণ বেশভূষা পরিধান করতেন। তারা সেরা মসলিন এবং রেশমের পোশাক পরতেন, হুক্কা পান করতেন, পোলো খেলতেন, শিকার ভ্রমণে বেড়াতে যেতেন এবং হারেম পালন করতেন। নায়েব নাজিমগণ প্রতিবছর জাঁকজমকপূর্ণ ঈদ শোভাযাত্রা বের করতেন।
সুতাকৃমি
thumbnail|পুরুষ ফিতাকৃমির অঙ্গসংস্থানিক চিত্র নেমাটোডা প্রাণিজগতের দ্বিতীয় বৃহত্তম পর্ব। গ্রিক শব্দ Nema অর্থ Thread তথা সূতা এবং Eidos অর্থ Form তথা আকার থেকে নেমাটোডা শব্দটি এসেছে। এরা একলিঙ্গ প্রাণী।